## Rješenje kojim se društvu za upravljanje investicijskim fondovima Prospectus Invest d.o.o. za upravljanje investicijskim fondovima, Zagreb, odobrava pripajanje otvorenog investicijskog fonda s javnom ponudom Prospectus Worldwide otvorenom investicijskom fondu Prospectus Jugoistočna Europa

### NN 81/2009 (10.7.2009.), Rješenje kojim se društvu za upravljanje investicijskim fondovima Prospectus Invest d.o.o. za upravljanje investicijskim fondovima, Zagreb, odobrava pripajanje otvorenog investicijskog fonda s javnom ponudom Prospectus Worldwide otvorenom investicijskom fondu Prospectus Jugoistočna Europa

81 10.07.2009 Rješenje kojim se društvu za upravljanje investicijskim fondovima Prospectus Invest d.o.o. za upravljanje investicijskim fondovima, Zagreb, odobrava pripajanje otvorenog investicijskog fonda s javnom ponudom Prospectus Worldwide otvorenom investicijskom fondu Prospectus Jugoistočna Europa

HRVATSKA AGENCIJA ZA NADZOR FINANCIJSKIH USLUGA

1979

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05), članka 93. i članka 181. stavak 1. Zakona o investicijskim fondovima (»Narodne novine«, broj 150/05), Uprava Hrvatske agencije za nadzor financijskih usluga, na zahtjev društva za upravljanje investicijskim fondovima Prospectus Invest d.o.o. za upravljanje investicijskim fondovima, Zagreb, Andrije Hebranga 32-34, u predmetu pripajanja otvorenog investicijskog fonda Prospectus Worldwide otvorenom investicijskom fondu Prospectus Jugoistočna Europa, na sjednici održanoj 18. lipnja 2009. godine donosi

RJEŠENJE

1. Društvu za upravljanje investicijskim fondovima Prospectus Invest d.o.o. za upravljanje investicijskim fondovima, Zagreb, Andrije Hebranga 32-34, odobrava se pripajanje otvorenog investicijskog fonda s javnom ponudom Prospectus Worldwide otvorenom investicijskom fondu Prospectus Jugoistočna Europa.

2. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija), zaprimila je 27. veljače 2009. zahtjev društva za upravljanje investicijskim fondovima Prospectus Invest d.o.o. za upravljanje investicijskim fondovima, Zagreb, Andrije Hebranga 32-34 (dalje: Društvo), za izdavanjem suglasnosti pripajanja otvorenog investicijskog fonda s javnom ponudom Prospectus Worldwide otvorenom investicijskom fondu Prospectus Jugoistočna Europa sukladno odredbama članka 3. stavka 4. Pravilnika o postupku, uvjetima i načinu pripajanja otvorenih investicijskih fondova (»Narodne novine« br. 139/06, dalje: Pravilnik).

Zahtjev društva je podnesen jer su ispunjeni uvjeti temeljem članka 93. Zakona o investicijskim fondovima (»Narodne novine«, broj 150/05), te je Agencija utvrdila da je imovina fonda bila ispod 5.000.000,00 kuna uzastopno tri mjeseca u razdoblju od 23. rujna 2008. 4. veljače 2009.

Uz zahtjev je bila dostavljena sva dokumentacija sukladno odredbama članka 3. stavka 5. Pravilnika i to kako slijedi:

1. Odluka Uprave Društva o pripajanju otvorenog investicijskog fonda Prospectus Worldwide otvorenom investicijskom fondu Prospectus Jugoistočna Europa

2. Ugovor o pripajanju otvorenog investicijskog fonda Prospectus Worldwide otvorenom investicijskom fondu Prospectus Jugoistočna Europa

3. Potvrdu o iznosu temeljnog kapitala društva za upravljanje

4. Popis povezanih osoba društva

5. Elaborat o pripajanju otvorenog investicijskog fonda Prospectus Worldwide otvorenom investicijskom fondu Prospectus Jugoistočna Europa

6. Prospectus Worldwide – financijski izvještaj za godinu koja je završila 31. prosinca 2008. i izvješće neovisnog revizora,

7. Prospectus Jugoistočna Europa – financijski izvještaji za godinu koja je završila 31. prosinca 2008. i izvješće neovisnog revizora,

8. Prospectus Invest d.o.o. za upravljanje investicijskim fondovima – Financijski izvještaji za godinu koja je završila 31. prosinca 2007. i izvještaj neovisnog revizora

Fond preuzimatelj u postupku pripajanja bit će Prospectus Jugoistočna Europa. Otvoreni investicijski fond s javnom ponudom Prospectus Jugoistočna Europa je započeo s radom 30. siječnja 2007. g. i osnovan je na neodređeno vrijeme. Rad Fonda odobren je Rješenjem Hrvatske agencije za nadzor financijskih usluga, klasa: UP/I-450-08/06-03/22, urbroj: 326-113-06-5 od 25. siječnja 2007. godine.

Pripojeni fond u postupku pripajanja bit će Prospectus Worldwide. Otvoreni investicijski fond s javnom ponudom Prospectus Wordwide je započeo s radom 2. lipnja 2008. g. i osnovan je na neodređeno vrijeme. Rad Fonda odobren je Rješenjem Hrvatske agencije za nadzor financijskih usluga, klasa: UP/I-451-04/08-06/4, urbroj: 326-113-08-5, od 15. svibnja 2008 godine.

Nakon izvršenog pregleda dostavljene dokumentacije u kojem su u elaboratu o pripajanju navedeni razlozi zbog čega se pristupilo pripajanju Prospectus Worldwide fonda Prospectus Jugoistočna Europa fondu, su troškovne, operativne i prodajne prirode te je utvrđeno da provođenjem pripajanja ne umanjuju prava udjelničara oba otvorena investicijska fonda s javnom ponudom. Sukladno čl. 2. st. 6. Pravilnika, Društvo imateljima udjela u Prospectus Worldwide fondu neće obračunati i naplatiti ulaznu ili izlaznu naknadu.

Također je utvrđeno da je Društvo po donošenju odluke o pripajanju bez odgode javnim pozivom obavijestilo imatelje udjela u Prospectus Worldwide fondu o namjeri pripajanja Prospectus Worldwide fonda Prospectus Jugoistočna Europa fondu što je sukladno odredbi članka 4. stavka 5. Pravilnika. Tekst je objavljen 4. ožujka 2009. u oglasnom dijelu »Narodnih novina« broj 28.

Na temelju uvida u navedenu dokumentaciju i postupka koji je prethodio zahtjevu Društva a koji je bio u skladu s odredbama Pravilnika, Uprava Hrvatske agencije za nadzor financijskih usluga donijela je na svojoj sjednici odluku kako je navedeno u točki 1. izreke rješenja.

Sukladno odredbi članka 8. stavka 3. Zakona o Hrvatskoj agenciji za nadzor financijskih usluga, ovo rješenje objavit će se u Narodnim novinama.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/09-06/5

Urbroj: 326-113-09-7

Zagreb, 18. lipnja 2009.

Zamjenik predsjednika Uprave
Ivan Vrljić, v. r.

Rješenje, NN 81/2009-1979